**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/90, 24.07.2018թ.

**Բողոք բերող անձ՝** «Էյ Դի Վի Մեդիա Էս» ՍՊԸ

**Պատվիրատու՝** Երևանի քաղաքապետարան

**Գնման ընթացակարգի ծածկագիրը և առարկան՝** ԵՔ-ԲՄԾՁԲ-18/111 ծածկագրով բաց մրցույթ / մշակութային միջոցառումների իրականացման ծառայություններ

**Բողոքի պահանջը`**

1. Պարտավորեցնել ԵՔ-ԲՄԾՁԲ-18/111 ծածկագրով բաց մրցույթի գնահատող հանձնաժողովին դադարեցնել 18.07.2018թ. ժամը 10:20-ին տեղի ունեցած նիստի թիվ 4 արձանագրության 1-ին կետի 1.1 ենթակետով Ընկերությանը մերժելու որոշումը:

2. Պարտավորեցնել ԵՔ-ԲՄԾՁԲ-18/111 ծածկագրով բաց մրցույթի գնահատող հանձնաժողովին դադարեցնել 18.07.2018թ. ժամը 10:20-ին տեղի ունեցած նիստի թիվ 4 արձանագրության 2-րդ կետով «Ինվիտրո Պրոդակշն» ՍՊԸ և «Մաեստրո Պրոդակշն» ՍՊԸ կոնսորցիումը 1-ին տեղ զբաղեցրած մասնակից ճանաչելու որոշումը:

3. Պարտավորեցնել ԵՔ-ԲՄԾՁԲ-18/111 ծածկագրով բաց մրցույթի գնահատող հանձնաժողովին ընդունել որոշում Ընկերության հայտը բավարար գնահատելու մասին:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: